b'\n_START_ARTICLE_\nEvgen Kansky (zdravnik)\n_START_SECTION_\n\xc5\xbdivljenje in delo\n_START_PARAGRAPH_\nLeta 1909 je doktoriral iz kemije na Filozfski fakulteti v Berlinu, 1913 diplomiral in 1918 doktoriral iz medicine na Medicinski fakulteti v Moskvi. Leta 1919 se je preselil v Ljubljano in se zaposlil na Medicinski fakulteti v Ljubljani, od 1923 je bil izredni profesor, od 1930 pa kot redni profesor za fiziologijo in fiziolo\xc5\xa1ko kemijo. V letih 1920 do 1945 je bil predstojnik In\xc5\xa1tituta za fiziologijo, leta 1943 je ustanovil farmakolo\xc5\xa1ki in\xc5\xa1titut v okviru Medicinske fakultete in ga vodil do leta 1945. Od 1937 je bil pet mandatov dekan medicinske fakultete. S soprogo Ano sta bila med pionirji kemi\xc4\x8dne in farmacevtske industrije na Slovenskem. Leta 1922 sta v Podgradu pri Ljubljani ustanovila kemi\xc4\x8dno tovarno. Tovarna je med drugimi izdelki proizvajala tudi eter. Profesor Kansky je razvil postopke za pridobivanje zdravil iz zdravilnih rastlin; \xc5\xbee tedaj pa se je ukvarjal tudi z ekologijo in patentiral postopek za izkori\xc5\xa1\xc4\x8danje \xc5\xbevepla iz tovarni\xc5\xa1kih dimnih plinov.'